Deg-s i tbeddu tsiwelt. Aferdis n urway d netta ara yesluɣen tagnit n tazwara. D netta ara dyeslalen ineḍruyen. Ɣer tazwara akk, d tamɣart uɣur yezdeɣ Yitri, i yemmuten teğğa-t-id weḥd-s kan deg uxxam. Itri yuɣal d Bab idurar acku yella zik d amdan am netta am wiyaḍ, yuɣal annect n udrar d imi i ssawalen Bab idurar. At taddart n Talwit andi yezdeɣ, ḥaren akk d acu i t-yerran akken. Dɣa mi d-yeḥka targit-is i yurga i d-yemmektin temẓi-s, yemmekta-d d anwa-t netta, d acu yebɣa, yemla-d akk ayen yellan deg-s.Yemla-d tamentilt n tuffɣa-s seg uxxam acku terwel ultmaas yessuffeɣ-it baba-as yenna-as ma yella tuɣaleḍ mebla Taninna ad k-qqneɣ ɣer udaynin. Dagi nufa-d aɣbel amzewaru d aqcic-nni seg wasmi yeffeɣ taddart ur d-yuɣal ara. Wis sin d ultma-s tennejla mbeɛd mi yebɣa ad tt-yefk baba-s i mmi-s n ɛemmi-s, maca nettat ur teqbil ara yerna yessuffeɣ-itt-id seg leqraya ass mi tesɛa 16 n yiseggasen imi tḥemmel wayeḍ. Ur teqbil ara maca baba-s yeṭṭef kan deg wawal-is, mi d-qqimen yiwen wass i tmeɣra Tannina terwel seg uxxam. Seg waya ad d-negzu belli aferdis n urway d babat n warrac acku s ssebba-is akk i yeḍra waya, lemmer ur iseyyef ɣef yelli-s ad taɣ mmi-s n gma-s ur tebɣi, tili ur tettenjli seg uxxam, ur yeḥwi mmi-s akken ad iruḥ ad tt-id-iḥewwes sakin innejla ula d netta. Nufa-d belli Itri mi yuɣal akken d Bab idurar, d tinna i d-sebba tameqqrant s wayen i d-yewwin taluft tagejdant n tmacahut, amek almi wwḍen ɣer lḥal-nni andi llan, ayagi ad ten-id naf akk deg yineḍruyen i d-iteddun.Aferdis-agi n urway d win ur yemgaraden ara gar yiḍrisen n Akli kebaili d usefru n Sɛid at mɛemmer.